**Neapbūvēta zemesgabala Akmeņu ielā, Rīgā,**

**kadastra apzīmējums 0100 049 0150 8001, nomas tiesību elektroniskas izsoles noteikumi**

1. **Vispārīgie noteikumi**
   1. Neapbūvēta Rīgas valstspilsētas pašvaldībai piekrītoša **zemesgabala Akmeņu ielā, Rīgā, kadastra apzīmējums 0100 049 0150 8001, ar platību 631 m2** (turpmāk - Zemesgabals) nomas tiesības (turpmāk - izsolāmā manta) tiek izsolītas elektroniskā izsolē ar augšupejošu soli (turpmāk – izsole) **saskaņā ar šiem izsoles noteikumiem** un saskaņā ar Rīgas valstspilsētas pašvaldības Īpašuma departamenta 21.05.2024. rīkojumu Nr. DI-24-278-rs apstiprināto **Rīgas valstspilsētas pašvaldībai piederošās, piekrītošās, valdījumā uz likuma pamata esošās zemes nomas tiesību elektroniskas izsoles organizēšanas kārtību** (*Rīgas valstspilsētas pašvaldības Īpašuma departamenta 18.08.2025. rīkojuma Nr. DI-25-397-rs redakcijā)* **(**turpmāk – **Elektroniskas izsoles organizēšanas kārtība**). Elektroniskas izsoles organizēšanas kārtība – Pielikums Nr. 2.
   2. Zemesgabala izmantošanas **mērķis:** **īslaicīgas lietošanas būves – auto stāvlaukuma (turpmāk – Būve) būvniecība, uzturēšana un apsaimniekošana.**
   3. Izsolāmās mantas nosolītājs (turpmāk – Nosolītājs) iegūst tiesības slēgt zemes nomas līgumu (skat. pielikumu Nr. 1) ar Rīgas valstspilsētas pašvaldību, kuru pārstāv Rīgas valstspilsētas pašvaldības Īpašuma departamenta direktors (turpmāk – Iznomātājs). Zemes nomas līgumā (turpmāk – Līgums) tiek iekļauta nosolītā zemes nomas maksa, bet 2.8. punktā noteiktajā gadījumā – normatīvajos aktos paredzētā nomas maksa. Nosolītājs pēc Līguma noslēgšanas (turpmāk - Nomnieks).
   4. Līguma termiņš – **līdz** **brīdim, kad Ministru kabinets izdod rīkojumu par Zemesgabala piekritību valstij, vai līdz Zemesgabala plānotās izmantošanas uzsākšanai** t.i., līdz būvprojekta „Rīgas brīvostas savienojums ar VIA Baltica dienvidu ievadu Rīgā, posmā no Raņķa dambja, Vienības gatves, Buru ielas līdz Mūkusalas ielai” un/vai līdz dzelzceļa projekta "Rail Baltica" īstenošanas uzsākšanai**, bet ne ilgāk kā 5 (piecus) gadus no Līguma spēkā stāšanās** **dienas.** Līguma termiņš, Pusēm vienojoties, var tikt pagarināts, ja to pieļauj normatīvie akti un, ja Nomnieks rakstiski lūdz Līguma termiņa pagarināšanu ne vēlāk kā 6 (sešus) mēnešus pirms Līguma termiņa beigām, ja tam piekrīt kompetentās institūcijas un Nomnieks labticīgi pildījis Līgumā noteiktos pienākumus, tostarp viņam nav nenokārtotu parādsaistību pret Iznomātāju.
   5. Atbilstoši Rīgas teritorijas plānojuma (apstiprināts ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi”, īstenojams no 16.02.2023.), turpmāk – RTP, Funkcionālā zonējuma kartei, Zemesgabals visā platībā atrodas transporta infrastruktūras teritorijā (TR1), kur atļautā izmantošana noteikta saskaņā ar RTP Teritorijas izmantošanas un apbūves noteikumu (turpmāk – TIAN) 2.1. un 4.7.1. apakšnodaļas prasībām. Teritorijas izmantošanā ievēro visu veidu aizsargjoslas un citus izmantošanas aprobežojumus atbilstoši RTP grafiskās daļas kartei “Galvenās aizsargjoslas un citi teritorijas izmantošanas aprobežojumi” un TIAN 2.15. apakšnodaļas prasībām.
   6. Zemesgabals atrodas teritorijā, kurai saskaņā ar Rīgas domes 17.05.2016. lēmumu Nr. 3782 (prot. Nr. 73, 35. §) uzsākta publiskās lietošanas dzelzceļa līnijas “Rail Baltica” trases teritorijas lokālplānojuma izstrāde, paredzot funkcionālā zonējuma izmaiņas un teritorijas izmantošanas un apbūves noteikumu detalizāciju.
   7. Zemesgabalu var apskatīt dabā jebkurā laikā bez Iznomātāja piedalīšanās.
2. **Pamatinformācija par izsoli.**
   1. Izsolāmās mantas izsoli rīko Rīgas valstspilsētas pašvaldības Īpašuma departamenta Nekustamā īpašuma iznomāšanas komisija (turpmāk – Komisija).
   2. Izsolāmo mantu iegūst izsolei autorizētais izsoles dalībnieks, kurš nosola visaugstāko zemes nomas maksu.
   3. Zemesgabala sākuma nomas maksa ir EUR 915,00 (deviņi simti piecpadsmit *euro*, 00 centi) (bez PVN) gadā, kas atbilst Zemesgabala tirgus nomas maksas vērtībai (turpmāk – Sākuma nomas maksa).
   4. Viens izsoles solis ir – EUR 92,00 (deviņdesmit divi *euro*, 00 centi).
   5. Solīšana sākas no EUR 1007,00 (viens tūkstotis septiņi *euro* 00 centi), kas atbilst Sākuma nomas maksas un viena izsoles soļa summai.
   6. Zemes nomas maksu jāsāk maksāt no Līguma spēkā stāšanās dienas.
   7. Papildus zemes nomas maksai Nomniekam jāmaksā pievienotās vērtības nodoklis, nekustamā īpašuma nodoklis un citi nodokļi un nodevas, kas paredzēti vai tiks noteikti Latvijas Republikas normatīvajos aktos un attiecas uz Zemesgabalu un Būvi.
   8. Iznomātājsvar vienpusēji mainīt Zemesgabala nomas maksu bez grozījumu izdarīšanas Līgumā, ja normatīvie akti paredz citu neapbūvēta zemesgabala nomas maksas aprēķināšanas kārtību un tā ir augstāka par Līgumā noteikto. Šādas Iznomātājanoteiktas izmaiņas ir saistošas Nomniekam ar dienu, kāda noteikta normatīvajos aktos vai kad stājušies spēkā grozījumi normatīvajos aktos.
   9. Pieteikšanās dalībai izsolē, personas reģistrēšana Elektronisko izsoļu vietnes Izsoļu dalībnieku reģistrā (turpmāk – Izsoļu dalībnieku reģistrs), personas autorizācija dalībai izsolē, dalība izsolē ar pārstāvja starpniecību, izsoles norise, izsoles rezultātu apstiprināšana, Līguma noslēgšana, drošības naudas jeb nodrošinājuma maksas atmaksa un izsoles atzīšana par nenotikušu vai spēkā neesošu notiek saskaņā ar **Elektroniskas izsoles organizēšanas kārtību.**
   10. Komisijas kontaktpersona (jautājumos par izsoles norisi) ir Inga Eglīte (tālrunis 67012662).
   11. Līdz reģistrācijai Izsoles dalībnieku reģistrā fiziska persona vai komersants iemaksā drošības naudu jeb nodrošinājuma maksu **EUR 457,50** (četri simti piecdesmit septiņi *euro*, 50 centi), kas ir puse no sākuma nomas maksas apmēra Rīgas valstspilsētas pašvaldības (nodokļa maksātāja reģ. Nr. LV90011524360) kontā Nr. LV46RIKO0020300003010, Luminor Bank AS Latvijas filiāle, kods RIKOLV2X, iemaksas mērķis: iestādes kods 214 Rīgas valstspilsētas pašvaldības Īpašuma departaments, drošības nauda (nodrošinājuma maksa) par izsoli zemesgabalam Akmeņu ielā, Rīgā.
   12. **Ja drošības nauda jeb nodrošinājuma maksa** **nav saņemta Iznomātāja kontā 2  (divas) darba dienas pirms izsoles sākuma, komisija pretendentu var neautorizēt dalībai izsolē.**
   13. Nosolītāja iemaksātā drošības nauda jeb nodrošinājuma maksa tiek ieskaitīta nodrošinājuma depozītā.
   14. Nosolītājs 7 (septiņu) darba dienu laikā no izsoles noslēguma dienas veic maksājumu **EUR 326,70** (trīs simti divdesmit seši *euro,* 70 centi) (t.sk. PVN) par Zemesgabala tirgus nomas maksas vērtējuma noteikšanas izdevumiem.
   15. Ja Nosolītāja iemaksātais drošības naudas jeb nodrošinājuma maksas apmērs ir nepietiekams, lai segtu Nodrošinājuma depozītu - pusi no nosolītās gada nomas maksas (bez PVN), Nosolītājs 7 (septiņu) darba dienu laikā no izsoles noslēguma dienas Iznomātāja kontā iemaksā starpību starp Nodrošinājuma depozītu un iemaksāto drošības naudu jeb nodrošinājuma maksu.
   16. Maksājumi tiek uzskatīti par veiktiem dienā, kad nauda tiek saņemta Iznomātāja **kontā.**
   17. **Izsoles pretendenta vai dalībnieka jebkuras prasības mainīt šos izsoles noteikumus, Elektroniskas izsoles organizēšanas kārtību, kā arī atteikšanās parakstīt Iznomātāja sagatavoto Līgumu tiek uzskatītas par atteikumu atbilstoši šiem izsoles noteikumiem un Elektroniskas izsoles organizēšanas kārtībai.**
   18. Līgums tiek noslēgts atbilstoši Elektroniskas izsoles organizēšanas kārtībai.
3. **Pielikumi.**

3.1. Visi šo izsoles noteikumu pielikumi ir izsoles noteikumu neatņemama sastāvdaļa.

Pielikumā:

1. Līguma projekts ar pielikumiem (situācijas plānu un kopjamās teritorijas situācijas plānu) kopā uz 9 lp.;

2. Elektroniskas izsoles organizēšanas kārtība ar pielikumu (informāciju par datu apstrādi) uz 8 lp.

Rīgas valstspilsētas pašvaldības Īpašuma departamenta Nekustamā

īpašuma iznomāšanas komisijas priekšsēdētāja D. Medvedeva

Rīgā, 2025. gada \_\_\_\_\_\_\_\_\_\_\_\_\_\_\_\_